stanford-oval/wikipedia huggingface dataset:
דייוויד רוב
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1974 |  | The Swordsman | אלכס זנדור | סרט קולנוע |
| 1975 |  | Conduct Unbecoming | לוטננט שני וינטרס |  |
| 1976 | אני, קלאודיוס | I, Claudius | גרמניקוס | סדרת טלוויזיה |
| 1977 |  | The Standard | קצין אנגלי |  |
| 1978 |  | The Four Feathers | תומאס וילובי | מיני-סדרה |
| 1978 | אנקת גבהים | Wuthering Heights | אדגר לינטון | מיני-סדרה |
| 1979 | אגדת המלך ארתור | The Legend of King Arthur | לנסלוט |  |
| 1980 | המלט | Hamlet | לארטס |  |
| 1988 | המובחרים | The Sandbaggers | פול דלגטי | סדרת טלוויזיה (2 פרקים) |
| 1982 | אייבנהו | Ivanhoe | רובין הוד | מיני-סדרה |
| 1983 |  | The Wars | מייג'ור טרי |  |
| 1984 |  | The Last Days of Pompeii | סאלוסט | מיני-סדרה |
| 1987 |  | Dreams Lost Dreams Found | רוס פלמינג | סרט טלוויזיה |
| 1988 | מסתרי הודו | The Deceivers | ג'ורג' אנגלסמית' |  |
| 1991 |  | Up the Garden Path | צ'ארלס | סדרת טלוויזיה (6 פרקים) |
| 1991 |  | Parnell and the Englishwoman | קפטן וילי או'שיאה | סדרת טלוויזיה (4 פרקים) |
| 1993 | נערי הסווינג | Swing Kids | ד"ר דיטריך ברגר |  |
| 1994 |  | Hellbound | המלך ריצ'רד |  |
| 1996 | דרך העורב | The Crow Road | פרגוס אורוויל | מיני-סדרה |
| 1997 | התחדשות | Regeneration | ד"ר מקינטייר |  |
| 1997 | בית אנג'לו | The House of Angelo | לורד ואנברג |  |
| 1999 | אי המטמון | Treasure Island | ד"ר לייבסי |  |
| 2000 | רציחות במידסומר | Midsomer Murders | צ'ארלס מק'קילופ | בפרק "Beyond the Grave" |
| 2004 | החיים על פי פיטר סלרס | The Life and Death of Peter Sellers | ד"ר לייל וקסלר |  |
| 2007 | אליזבת: תור הזהב | Elizabeth: The Golden Age | אדמירל סר ויליאם וינטר |  |
| 2008 |  | Sharpe's Peril | מייג'ור טרדיניק | סרט טלוויזיה |
| 2009 | ויקטוריה הצעירה | The Young Victoria | לורד ג'ון ראסל |  |
| 2009 |  | From Time to Time | לורד פראר |  |
| 2010–2015 | אחוזת דאונטון | Downton Abbey | ד"ר קלארקסון | סדרת טלוויזיה (34 פרקים) |
| 2015 | וולף הול | Wolf Hall | סר תומאס בוליין | סדרת טלוויזיה (5 פרקים) |
| 2016 |  | Sacrifice | ריצ'רד גאתרי |  |
| 2018 | קליקה | Clique | הדיקן | סדרת טלוויזיה (2 פרקים) |
| 2021 |  | All Those Small Things | דייוויד | סרט דרמה |
הערות שוליים

↑  "Actor David Robb: 'Anorexia kills women like my wife'". BBC News. 14 ביולי 2014. {{cite news}}:  (עזרה)
| --- | --- |
בקרת זהויות :  NLI: 987007342381605171  BnF: cb14221035c (data)  GND: 1158518838  ISNI: 0000 0000 7840 1323  LCCN: no2004078726  SUDOC: 19928508X  VIAF: 14984467   WorldCat (עם VIAF): 14984467
גלן הודל

גלן הודל (נולד ב-27 באוקטובר 1957 בהייז, לונדון) הוא מאמן כדורגל אנגלי וכדורגלן לשעבר בקבוצות טוטנהאם הוטספר, מונקו, צ'לסי וסווינדון טאון. בנוסף, הודל היה גם שחקן בסגל הנבחרת האנגלית. הוא החל את הקריירה שלו דווקא במחלקת הנוער של ווטפורד, שבה שיחקו באותה תקופה גם ג'ון בארנס וסטיב ארמסטרונג, עד שנקרעה לו רצועה בברך.
בשנת 2007, הוא נבחר להיכנס להיכל התהילה של הכדורגל האנגלי, שבו הוא מוגדר ככדורגלן האנגלי המוכשר ביותר בתקופתו שהציג כושר משחק מעולה, בעל יכולת מסירה מצוינת ויכולת בעיטה יוצאת מן הכלל.
כמאמן, הוא שימש כמאמנה של סווינדון טאון (עימה העפיל לפרמייר ליג), צ'לסי (הגיע עימה לגמר גביע ה-FA), סאות'המפטון, טוטנהאם הוטספר (הגיע עימה לגמר גביע הפוטבול ליג) וכהונתו האחרונה נכון להיום כמאמן, הייתה בוולבס. כמו כן, הוא שימש כמאמנה של הנבחרת האנגלית, עימה העפיל לסיבוב השני של מונדיאל 1998, בו הפסידה אנגליה בדו-קרב פנדלים לארגנטינה.
עבודתו הנוכחית כיום[דרושה הבהרה], היא ניהול אקדמיית גלן הודל, אקדמיית כדורגל שהקים על שמו, הממוקמת בחרס דה לה פרונטרה, אנדלוסיה, ספרד.
קריירת משחק > מונקו, סווינדון טאון וצ'לסי

הודל הצטרף למועדון הצרפתי יחד עם הכדורגלן הליברי ג'ורג' ואה, ויחד סייעו למועדון הצרפתי לזכות בתואר אליפות ליגת העל הצרפתית כבר בעונתם הראשונה בקבוצה בשנת 1988, לאחר 6 עונות ללא תואר. הודל זכה בתואר הכדורגלן הזר הטוב ביותר בליגה הצרפתית באותה העונה, והעפיל עם קבוצתו גם לרבע הגמר של ליגת האלופות בעונת 1988/1989. באופן אירוני, מאוחר יותר בקריירה, כאשר הודל נהפך למאמנה של טוטנהאם הוא נאלץ לשחק מול מאמנו במונקו ארסן ונגר, במסגרת הדרבי של צפון לונדון נגד ארסנל. בדצמבר 1990, הודל נפצע באופן חמור בברכו, דבר שמנע ממנו לשחק תקופה ארוכה בשיא הקריירה שלו, ולכן נאלץ לעזוב את המועדון הצרפתי, אחרי ששיפר את המוניטין של הכדורגלנים האנגלים במדינות זרות.
במהלך שלושה וחצי השנים ששיחק בצרפת, הודל שיחק עבור הנבחרת האנגלית 9 פעמים, ביניהן משחקו האחרון בנבחרת, נגד נבחרת ברית המועצות ביוני 1988. הוא חזר לשחק באנגליה, וחתם בצ'לסי על חוזה זמני, ובמהרה עזב את סטמפורד ברידג' מבלי ששיחק אפילו משחק אחד עבור צ'לסי, לטובת התמנותו להיות שחקן-מאמן בסווינדון טאון. אחרי שנתיים בסווינדון טאון, שב הודל לצ'לסי, בה שיחק את שתי עונותיו האחרונות בקריירה ככדורגלן.
קריירת משחק > הנבחרת האנגלית

במהלך הקריירה הודל ייצג את אנגליה ב-53 משחקים, בהם כבש 8 שערים בסך הכל. הוא היה חלק מסגל הנבחרת האנגלית למונדיאל 1982 ולמונדיאל 1986, בו שיחק תפקיד חשוב עבור אנגליה שהעפילה עד לרבע הגמר של הטורניר, בו הודחה על ידי ארגנטינה. הודל ייצג את אנגליה גם במהלך טורנירי יורו 1980 ויורו 1988, בו הופיע את הופעתו האחרונה בנבחרת.
קריירת אימון > סווינדון טאון

הודל הגיע לסווינדון כאשר המועדון היה בצרות, הקבוצה סבלה ממשבר כלכלי חמור שמנע ממנה לעלות לליגה הבכירה למרות שהעפילה אליה בראשית עונת 1989/1990. הודל מנע במסגרת תפקידו, מהקבוצה לרדת לליגה השלישית ושיפר את מעמדה של המועדון מווילטשייר בליגה, כאשר סווינדון סיימה את עונת 1991/1992 במקום התשיעי, מקום אחד מן המקום שמקנה כניסה למשחקי ההצלבה לקראת העפלה לליגה הבכירה. סווינדון העפילה למשחקי ההצלבה על עלייה בליגת המשנה האנגלית המחודשת בשנת 1993, כאשר במשחק הגמר של הטורניר ניצחה את 4-3 את לסטר סיטי באצטדיון ומבלי, והעפילה בכך לפרמייר ליג. בתור מאמן המועדון, ורק בגיל 36, הודל נחשב לאחד המאמנים האנגלים הצעירים המוכשרים ביותר, ורבים חשבו שעליו לעבור לאמן במועדון בעל סדר גודל גדול יותר. לבסוף עבר לאמן בצ'לסי, ואת מקומו בסווינדון ירש עמיתו לשעבר בטוטנהאם, ג'ון גורמן.
קריירת אימון > צ'לסי

ביוני 1993, הודל התמנה להיות שחקן-מאמן בצ'לסי (הוא פרש ממשחק פעיל ב-1995). עוזרו בצ'לסי, היה מאמן טוטנהאם לשעבר פיטר שריבס, ויחד הם הובילו את הקבוצה להגמר גביע ה-FA כבר בעונתם הראשונה, בו הפסידו למנצ'סטר יונייטד 4-0, שזכתה באותה העונה בדאבל וגביע אירופה למחזיקות גביע. צ'לסי, בהדרכתו של הודל הגיעה לחצי גמר גביע אירופה למחזיקות גביע בעונת 1994/1995, בו הם הפסידו בגלל שער אחד בלבד לריאל סרגוסה הספרדית, אשר גם זכתה בתואר לאחר ניצחון על ארסנל בגמר. הודל הוביל את צ'לסי לחצי גמר הגביע בעונה שלאחר מכן, אבל סיים את הליגה רק במקום ה-11, בפעם השלישית בארבע העונות שלפני כן, שהיא מסיימת במקום הזה. למרות המצב בליגה, הודל ייצב את צ'לסי כקבוצה חזקה בתחרויות הגביע השונות, והצליח למשוך אל הקבוצה שחקנים מהדרגה הבכירה של הכדורגל, כמו למשל רוד חוליט ההולנדי.
קריירת אימון > נבחרת אנגליה

הקדנציה בת שלוש השנים של הודל בצ'לסי הסתיימה בשנת 1996, לאחר שהוא קיבל את משרת המאמן בנבחרת האנגלית. הוא הדריך את אנגליה להעפלה למונדיאל 1998, כאשר הבטיח את העלייה לאחר משחק תיקו 0-0 בלתי נשכח עם נבחרת איטליה ברומא. למרות זאת, הוא עורר מחלוקת רבה כאשר הדיח את פול גאסקוין מסגל הנבחרת ומינה לסגל האימון הלאומי "מטפל באמון", דבר שהקנה לסגל הנבחרת את הכינוי "הסגל של הוד". במונדיאל 1998, אנגליה העפילה לסיבוב השני בו הודחה על ידי ארגנטינה. הודל ספג ביקורת רבה אחרי התחלה מאכזבת בשלב המוקדמות לטורניר יורו 2000.
ב-30 בינואר 1999, הודל התראיין לעיתון האנגלי הטיימס, בשלבי ההכנות לקראת יורו 2000, במהלכו נטען שאמר מספר הערות מעוררות מחלוקת בקשר לאנשים בעלי מוגבליות מולדות. הודל כך נטען, אמר שאנשים אלו מוענשים על חטאיהם בחייהם הקודמים. גינויים רבים להתבטאותו של הודל נאמרו בתקשורת האנגלית, בין היתר על ידי ראש ממשלת בריטניה טוני בלייר, ושר הספורט הבריטי, טוני באנקס. בסקר שנערך בעקבות הראיון, הצביעו 90% מהנשאלים, שעל הודל להתפטר ממשרת האימון הלאומית בגין הצהרותיו. לעומת זאת, סקר שנערך מטעם ערוץ הטלוויזיה הבריטית, ה-BBC, הוסק שאף על פי שרבים חושבים שעליו להתפטר, ישנם לא מעט מאמינים שאין הצדקה לפטרו מהמשרה בשל דעותיו האישיות בטענה שזה נחשב לאפליה דתית. הודל הצהיר שאינו מתכוון להתפטר מתפקידו, וטען שדבריו הוצאו מהקשרם. בסופו של דבר, התאחדות הכדורגל האנגלית, החליטה על פיטוריו של הודל ב-2 בפברואר 1999. למרות שטען שלא אמר זאת, הודל בכל זאת התנצל בפומבי בפני אלו שנפגעו מדבריו.
קריירת אימון > סאות'המפטון

הודל חזר למגרשי הכדורגל בתוך פחות משנה לאחר שחתם על חוזה אימון בסאות'המפטון, בעקבות פיטוריו של דייב ג'ונס, שהושעה בעקבות שהואשם בהתעללות בילדים. הודל הצליח להשאיר את סאות'המפטון בפרמייר ליג ולמנוע ממנה לרדת ליגה, כנגד כל הסיכויים, ובמרץ 2001, חזר לטוטנהאם הפעם כמאמנה.
קריירת אימון > טוטנהאם הוטספר

מיקומיה של טוטנהאם בליגה במהלך העשור שלפני מינויו של הודל היו מאכזבים מאוד. הודל היה נחוש להשיבה לצמרת הליגה, ובמהלך עונתו הראשונה כמאמן הקבוצה ניתנו לו מספר הזדמנויות להשיג זאת. טוטנהאם העפילה לגמר גביע הפוטבול ליג בו הפסידו 2-1 לבלקברן רוברס. הכושר הטוב של הקבוצה בתחילת העונה נחלש לקראת סופה, וטוטנהאם סיימה את העונה במקום ה-9 בפרמייר ליג. תחת אימונו של הודל, הקבוצה התחילה את עונת 2002/2003 שוב פעם בכושר טוב מאוד, והודל זכה בתואר מאמן חודש אוגוסט 2002 בפרמייר ליג, כאשר טוטנהאם סיימה את החודש במקום הראשון בליגה. היא סיימה את העונה במקום ה-10, שנחשב בידי רבים להצלחה רבה עבורה. הלחץ על הודל החל להתעצם, והוא פוטר מן הקבוצה בספטמבר 2003, אחרי פתיחת עונה רעה, בה הקבוצה צברה רק 4 נקודות ליגה לאחר 6 משחקים.
קריירת אימון > וולבס

שמו של הודל נקשר בתקשורת הבריטית כחוזר לאמן בסאות'המפטון בתחילת שנת 2004, אבל הדבר לא התרחש לבסוף. במקום זאת, הוא התמנה בדצמבר 2004 למאמנה של וולבס, שוב פעם במקומו של דייב ג'ונס. תחת הדרכתו, וולבס הפסידה רק משחק 1 מתוך ה-25 המשחקים האחרונים של העונה, אבל לא הצליחה להעפיל לפלייאוף ההעפלה לפרמייר ליג, כיוון שמתוך 25 המשחקים הללו, 15 נסתיימו בתיקו. התחזיות לעונת 2005/2006, ציפו שוולבס תסיים את העונה באחד מששת המקומות הראשונים, אבל גם בעונה הזו הקבוצה סיימה בתיקו מספר רב של משחקים, 19 מתוך 46 משחקי העונה. היא גם הייתה לאחת מהקבוצות בעלות המאזן הנמוך ביותר של כיבושים, לאחר שכבשה בסך הכל 50 שערי ליגה, ב-46 משחקים. היא סיימה את העונה במקום ה-7, 8 נקודות מהמיקום למשחקי הפלייאוף. אוהדי המועדון האשימו את הודל בתפקוד הקבוצה, ולמרות זאת הנהלת הקבוצה הצהירה שהיא מאמינה ביכולתו. למרות הגיבוי, הודל סיים את התפקיד בקבוצה ב-1 ביולי 2006, עקב ניגוד ציפיות בינו למועדון. כמאמן וולבס, הקבוצה סיימה 34 משחקים בתוצאת תיקו, מסך 76 המשחקים ששיחקה.
קריירת אימון > אקדמיית הכדורגל

ב-2008 פעל הודל לגיוס מימון למען אקדמיית גלן הודל, הממוקמת בספרד. מטרת האקדמיה היא לתת הזדמנות נוספת לכדורגלנים צעירים, ששוחררו ממועדונים אנגלים.
היה לו אח צעיר, קארל, שגם היה כדורגלן (בליגות הנמוכות), אשר נפטר ב-2 במרץ 2008, בגיל 40.
תארים > כשחקן

טוטנהאם הוטספר:
גביע אופ"א: 1983/1984
גביע ה-FA‏: 1980/1981, 1981/1982
מגן הקהילה: 1981
מונקו:
ליגת העל הצרפתית: 1987/1988
הגביע הצרפתי: 1990/1991
תארים > כמאמן

מאמן החודש בפרמייר ליג: אוקטובר 2001, אוגוסט 2002
גלן הודל במדי טוטנהאם, 1983
דן גלברט

| --- | --- |
אין תמונה חופשית
 לידה:  16 במרץ 1918 המבורג, גרמניה
 פטירה:  19 בדצמבר 2000 (בגיל 82) חיפה, ישראל
 לאום:  ישראלי
 תחום יצירה:  קריקטורה, עיצוב
 
דן גלברט (16 במרץ 1918 - 19 בדצמבר 2000) היה קריקטוריסט ומעצב גרפי ישראלי יליד גרמניה.
ביוגרפיה

דן גלברט נולד בשנת 1918 בהמבורג, גרמניה להורים ממוצא פולני. בנעוריו היה פעיל בתנועת "הבונים". באוקטובר 1938 גורש עם משפחתו לזבונשין (Zbaszyn), על גבול פולין-גרמניה. בפולין ארגן גלברט קבוצת ילדים להכשרה בחוות ההכשרה בגרוכוב (Grochow), פולין. בשנת 1939 ברח עם הקבוצה וארגן את עלייתה לארץ ישראל דרך וילנה. הוא עצמו עלה לארץ ישראל בשנת 1941 דרך מוסקבה ואיסטנבול והשתקע בקיבוץ אלונים. בשנת 1943 נשלח לטהראן[דרושה הבהרה]
בשנת 1947 נבחר להנהלת הקיבוץ
פרסם קריקטורות ואיורים בפרסומים של תנועת הקיבוץ המאוחד כגון שבועון "הקיבוץ המאוחד", "בקיבוץ".
בשנת 1959 הוציא את ספר המאגד קריקטורות שפורסמו בעיתון "בקיבוץ" ועסקו בחיי הקיבוץ. הספר זכה למהדורות נוספות בשנת 1954–1955 תחת השם "פנימי בהחלט".
החל משנות ה-50 של המאה ה-20 שימש כמעצב עבור פרסומים של חברות ממשלתיות שונות. בנוסף, כיהן כמעצב הבית של חברת "כור", ועיצב את הסמליל המקורי שלה.
בשנת 1963 עיצב את התפאורה למחזה "הפיזיקאים" מאת פרידריך דירנמאט בתיאטרון הבימה.
שימש כמעצב של תערוכת "משפחת הקיבוץ" (1958), תערוכת צה"ל (1968), תערוכת "שלום על ישראל" (1969) בבית עיריית תל אביב-יפו, תערוכת קבע בנושא גטו וילנה בבית לוחמי הגטאות (1972) ואת התערוכה הנודדת בנושא יהדות גרמניה (1993), שהוצגה ב-21 ערים ברחבי גרמניה.
בשנת 1962 נתמנה כיועץ גרפי לתיאטרון חיפה החדש
בשנת 1985 מונה לנשיא אגודת הגרפיקאים בישראל.
דן גלברט נפטר בשנת 2000 והובא למנוחות בבית העלמין בקיבוץ אלונים.
הוראה

1951-? המכון לציור שימושי של התנועה הקיבוצית המאוחדת, אלונים
פרסים

1952 פרס שני, תחרות לעיצוב כרזת יום העצמאות
1968 פרס שלישי, תחרות הרכזות ליריד הבינלאומי, תל אביב
פרסומים

בקיבוץ : לקט ממאה גליונות "בקיבוץ"-שבועון הקיבוץ המאוחד, [תל אביב] : הקיבוץ המאוחד, [תשי"-]
פנימי בהחלט! : צרור קאריקטורות מחיי הקיבוץ ; לקט מתוך 200 גליונות "בקיבוץ" - שבועון הקיבוץ המאוחד, תל אביב : הקיבוץ המאוחד, 1954, 1955
גורי, חיים; גלברט, דן; שבא, שלמה (עורכים), סיפור המעשה: חמישים שנה להסתדרות הכללית של העובדים בארץ ישראל, (תל אביב) : עם עובד, (תש"ל 1969)
הערות שוליים

↑  אתר "Billiongraves"
↑  ראו: אלונים, קבוצת הנוער העובד להתישבות שיתופית בע"מ, דבר, 7 במאי 1947
↑  ראו: ראובן בן-צבי, התיאטרון החיפני משלם יותר, מעריב, 30 ביולי 1962
| --- | --- |
בקרת זהויות :  NLI: 987007307958105171  GND: 128719214  VIAF: 97199621   WorldCat (עם VIAF): 97199621
דן גור

| --- | --- |
אין תמונה חופשית
 לידה:  28 באפריל 1975 (בן 49) וושינגטון די. סי., ארצות הברית 
 מדינה:  ארצות הברית ארצות הברית
 תקופת הפעילות:  מ-1993
 עיסוק:  תסריטאי, מפיק טלוויזיה
 פרסים והוקרה:  פרס אמי לבידור בפריים טיים 
 קישורים חיצוניים
 טוויטר:  djgoor
 
דניאל "דן" ג'ושוע גור (נולד ב־28 באפריל 1975) הוא תסריטאי קומדיה ומפיק טלוויזיה יהודי-אמריקאי. הוא השתתף בכתיבתן של מספר תוכניות אירוח קומיות-סאטיריות אמריקאיות ביניהן: הדיילי שואו והלייט נייט עם קונאן או'בריאן.
כמו כן הוא עבד כתסריטאי, מפיק ובמאי בסדרת הפריים טיים של רשת NBC האמריקנית מחלקת גנים ונוף, וכן שימש כמפיק בפועל ואחד היוצרים של תוכנית הקומדיה האמריקאית ברוקלין 99.
חיים אישיים

בשנת 2003 התחתן עם אשתו בטקס חתונה בין דתי יהודי-הינדי.
פילמוגרפיה > תסריטאי

ברוקלין 99:
| עונה | פרק |
| --- | --- |
ראשונה: 1,11,15
שנייה: 18
רביעית: 1
חמישית: 4
שישית: 18
מחלקת גנים ונוף:
| עונה | פרק |
| --- | --- |
ראשונה: 3
שנייה: 10,14,24
שלישית: 7,16
רביעית: 1,9
חמישית: 3
פילמוגרפיה > במאי

מחלקת גנים ונוף (2009-2015)- 2 פרקים
ברוקלין תשע-תשע (2013-עדיין רצה)- 3 פרקים
פילמוגרפיה > מפיק

מחלקת גנים ונוף (2009-2015)- 84 פרקים
המקום הטוב (2016-2020)- 2 פרקים
ברוקלין תשע-תשע (2013-עדיין רצה)- מפיק בפועל
הערות שוליים

↑  "WEDDINGS/CELEBRATIONS; Purvi Shah, Daniel Goor". The New York Times (באנגלית אמריקאית). 2003-06-22. ISSN 0362-4331. נבדק ב-2020-03-11.
| --- | --- |
בקרת זהויות :  ISNI: 0000 0004 3657 9608  LCCN: no2014099771  MusicBrainz: dd4101cd-2ee7-461f-b6e9-e6c96dabf930  NTA: 38407474X  SUDOC: 197173853  VIAF: 310521130   WorldCat (עם VIAF): 310521130 
ערך זה הוא קצרמרבנושא אישים. אתם מוזמנים לתרום לוויקיפדיה ו.
גופי (דמות דיסני)

| --- | --- |

 הופעה ראשונה:  "המופע של מיקי"   (25 במאי 1932)
 יוצרים:  ארט באביט
 גילום הדמות:  פינטו קולביג, ביל פרמר 
 דיבוב בשפה העברית:  ראו כאן
 מידע
 כינויים:  דיפי דואוג, ג'ורג' גיפ
 גיל:  88
 גזע:  כלב
 מין:  זכר
 דמויות קשורות
 משפחה:  אימוס גוף, פאפו גוף, מקס גוף, גילברט גוף, אריזונה גוף
 חברים:  מיקי מאוס, מיני מאוס, דונלד דאק, דייזי דאק, פלוטו,  קלרבל הפרה
 אויבים:  פיט, מורטימר מאוס, ווילי הענק, Xehanort, חבורת הביגלים, פנטום הכתם, Emil Eagle, Louie the Mountain Lion, מליפיסנט 
 
גופי, המכונה דיפי דואוג, בסרטו הראשון - "המופע של מיקי"
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
גופי (באנגלית: Goofy) הוא דמות של כלב מואנש המככב בסרטי ההנפשה (אנימציה) ובקומיקס של אולפני וולט דיסני. גופי הוא אחד מחבריו הטובים ביותר של מיקי מאוס. גופי הופיע לראשונה בשם "דיפי דואוג" (Dippy Dawg) בסרטוני הנפשה משנות ה-30 של המאה ה-20. בסרטונים מאוחרים יותר נקרא בשם "ג'ורג' גיף" (George Geef) או "ג'י ג'י גיף" (G.G. Geef) ו"גופי" היה כינויו.
בסדרות טלוויזיה מאוחרות מראשית המאה ה-21 ובהם ה"השכונה של גופי" ו"גופי: הסרט" נקראת הדמות "גופי גוף".
כשמו (גופי על משקל מטופש) גופי מגושם ומרבה צרות. יום הולדתה של הדמות, על פי אולפני וולט דיסני, הוא 25 במאי 1932.
רקע

הרעיון המקורי לדמותו של גופי היה רעיון של פרנק ווב, אולם הדמות פותחה וצוירה על ידי ארט באביט אשר שאף ליצור דמות של הילבילי - אדם פשוט מהמערב התיכון, שמאמין לכל דבר, אופטימיסט מוחלט, ושומרוני טוב.
בחלק מהסרטונים המוקדמים מופיעה רעייתו של גופי, אולם פניה לא הוצגו בסרטים. בסרטים המאוחרים הוא אב חד הורי המגדל לבד את בנו מקס גוף.
בסדרת הקומיקס מופיעה דמות אחיין בשם גילברט גוף, ובקומיקס שפורסם באירופה מופיעה גם דמות בן דוד המכונה אריזונה גוף.
תיאור הדמות

בשנות ה-30, לבש חולצה אדומה או כתומה, שעליה אפודה פתוחה שחורה, כפפות לבנות (בדומה לחברו מיקי מאוס), נעליים חומות גדולות, מכנסיים רחבים ומרושלים וכובע ירוק עם סרט שחור.
השתתפות הסרטים > ראשית שנות ה-30

גופי הופיע לראשונה בסרט "המופע של מיקי" (Mickey's Revue) שיצא לאקרנים ב-25 במאי 1932. בסרט, שבויים על ידי וילפרד ג'קסון, הופיעו דמויותיהם של מיקי מאוס, מיני מאוס, הוראס הורסקולר, וקלרבל הפרה, אשר הופיעו במחזמר. גופי, אשר נקרא על ידי האנימטורים בשם "דיפי דווג" (Dippy Dawg), אף שהשם לא צוין בסרט, הופיע בקהל וצפה במופע. דמותו של גופי הרגיזה את יתר הצופים ברעש ובלכלוך שעשה כאשר צחק בקול רם או פיצח גרעינים. לבסוף הכו הצופים האחרים את גופי על מנת להשתיקו. בדמות זו תואר גופי עם זקן לבן, זנב צמרירי, ללא מכנסיים, ולבוש חולצה בלבד, אולם בסרט הופיע הצחוק המזוהה עם דמותו של גופי עד ימינו. גופי הופיע בשנית, בדמות צעירה יותר, בסרט "המסיבה הנהדרת" (The Whoopee Party) אשר יצא לאקרנים ב-17 בספטמבר 1932. בסרט זה גופי הוא אחד האורחים במסיבה שנערכת עבור מיקי מאוס. הדמות הופיע בשני סרטים נוספים בשנת 1933 בתפקידי אורח. הופעתה השביעי של הדמות, בסרט ההתרמה לבית היתומים אשר יצא לאקרנים ב-11 באוגוסט 1934, נקראת הדמות לראשונה בשם "גופי" והיא מופיעה כתפקיד ראשי יחד עם דמויות נוספות חדשות כגון דונלד דק וקלרה קלאק.
השתתפות הסרטים > שלהי שנות ה-30: עם מיקי מאוס ודונלד דאק

סרטו של בן שרפסטין, "תחנת השירות של מיקי" יצא לאקרנים ב-16 במרץ 1935. סרט זה היה הראשון בסדרת סרטים בה חלקו מיקי, דונלד וגופי את התפקיד הראשי. בכל אחד מסרטי הסדרה ניסו השלושה לבצע משימה מסוימת - הסרט הציג איך כל אחד התמודד עם המשימה באופן אחר, לרוב ללא הצלחה. "מנקי השעון" שיצא לאקרנים ב-15 באוקטובר 1935 ו"רוחות בודדות" שיצא לאקרנים ב-23 בדצמבר 1937 נחשבים לשיאה של סדרת סרטים זו.
במהלך הסדרה גדל חלקם של דונלד וגופי על חשבון חלקו של מיקי. בעוד שדמותו של דונלד הייתה דמות עצבנית, ודמותו של גופי הייתה דמות ש"חיה בעולם שלה" מבלי להבין מה קורה סביבה, דמותו של מיקי הייתה השפוייה מבין השלושה. האנימטורים הצליחו ליצור יותר סיטואציות קומיות עם דמויותיהן של גופי ודונלד מאשר עם זו של מיקי, וב-17 ביוני 1938 יצא לאקרנים הסרט "ציידי הקוטב" (Polar Trappers) בו מופיעים דונלד וגופי לבדם.
מיקי שב לשלישייה ב"ציידי הלווייתנים" (The Whalers), אשר יצא לאקרנים ב-19 באוגוסט 1938, וב"גוררת של מיקי" (Tugboat Mickey) שיצא לאקרנים ב-26 באפריל 1940, אולם שני סרטים אלה היו הסרטים האחרונים בהם הופיעה השלישייה כצוות בתפקידים הראשיים.
השתתפות הסרטים > שנות ה-40

הסרט הבא בו כיכב גופי היה "גופי ווילבר" (Goofy and Wilbur), בבימויו של דיק יומר, אשר יצא לאקרנים ב-17 במרץ 1939. בסרט קצר זה מנסה גופי לצאת לדיג בסיוע חיית המחמד שלו - חרגול בשם וילבר.
בשנת 1939 הסתכסך קולוויג עם דיסני ועזב את האולפן. מסיבה זו, בסרטיו של גופי בראשית שנות ה-40, (סדרת "איך ל...") דמותו של גופי לא דיברה, וקולו של מספר (לרוב, ג'ון מקליש), תיאר לצופים את העלילה. סדרת סרטי "איך ל..." ניסה גופי להדגים כיצד לעשות דבר מה (לעשות סקי, לישון, לשחק כדורגל, לרכוב על סוס), לרוב ללא הצלחה. קולו של המספר תיאר לצופים את הניסיונות של גופי. הסרט הראשון בסדרה, "כיצד לרכב על סוס", הופיע בבכורה בסרט הקולנוע באורך מלא "הדרקון העקש" בשנת 1941.
בשנת 1942 החלה סדרת סרטים בו כל הדמויות היו גרסאות שונות של דמותו של גופי. הראשון בסדרה זו הייתה "כיצד לשחק כדור בסיס" (How to Play Baseball).
בשנת 1944 שב קולוויג לעבוד עם דיסני, והדמות שבה לדבר בסרטים.
השתתפות הסרטים > שנות ה-50

בשנות ה-50, בעקבות הלך הרוח בארצות הברית לאחר מלחמת העולם השנייה, מתוארת דמותו של גופי כאיש משפחה הנאבק בקשיי היומיום - הוא מנסה לעשות דיאטה, לוותר על עישון, ולגדל את ילדיו. הרעיון להציג את גופי כאיש משפחה היה רעיון של וולט דיסני שניסה לשנות את אפיון דמותו של גופי, מדמות של כפרי טיפש, לדמותו של אמריקאי ממוצע תושב הפרוורים. שמה של הדמות בתקופה זו לא היה "גופי" אלא "ג'ורג' גיף" (George Geef), וכאשר הדמות הופיעה כמספר דמויות בסרט, לכל אחת מהדמויות ניתן שם שונה.
בהתאם לשינוי התדמיתי, שונה גם אופן ציור הדמות - העיניים והגבות קטנו על מנת לתת לגופי מראה יותר אינטליגנטי, וכל גופו נצבע בצבע גוף ולא בשחור ולבן.
השתתפות הסרטים > שנות ה-60 עד סוף המאה ה-20

בעקבות הסרט משנת 1965 צרותיו של גופי בכביש המהיר (Goofy's Freeway Troubles) בו כיכבה הדמות, הופיעה הדמות בדמות אורח במספר סרטים, אך במשך זמן רב לא כיכבה. הדמות הופיע במי הפליל את רוג'ר ראביט ובגופי: שיגעון הכדורגל אשר היה אמור לצאת לאקרנים ב-1984 אולם לבסוף הוקרן בטלוויזיה רק בשנת 1987. לאחר מותו של קולוויג, מספר שחקנים דיבבו את גופו, עד שביל פארמר היה למדבב הרשמי של הדמות. הדמות שבה לככב בסדרות וסרטים בשנות ה-90 עת החלה הקרנת סדרת הטלוויזיה השכונה של גופי. בשנת 1995 יצא לאקרנים הסרט גופי: הסרט ובשנת 2000 יצא ישירות לצפייה ביתית הסרט גופי הולך לקולג'.
השתתפות הסרטים > העשור הראשון של המאה ה-21

גופי השתתף בסדרות בית העכבר (House of Mouse) ומועדון החברים של מיקי מאוס, ובסרט מלך האריות 3.
השתתפות הסרטים > העשור השני של המאה ה-21

גופי השתתף בסדרה מיקי מאוס: מכוניות המירוץ.
השתתפות הסרטים > שנות ה-20 של המאה ה-21

גופי השתתף בסדרות מיקי מאוס: כייף של בית וגופי בכיצד להישאר בבית.
רשימת הסרטים בהם השתתף > שנות ה-30

1. 1939 - גופי ווליבור (Goofy and Wilbur)
רשימת הסרטים בהם השתתף > שנות ה-40

2. 1940 - הגלשן של גופי (Goofy's Glider)
3. 1940 - מפוצץ המזוודות (Baggage Buster)
4. 1941 - אומנות הסקי (The Art of Skiing)
5. 1941 - אומנות ההגנה העצמית (The Art of Self Defense)
6. 1942 - כיצד משחקים בייסבול (How to Play Baseball)
7. 1942 - האלוף האולימפי (The Olympic Champ)
8. 1942 - כיצד שוחים (How to Swim)
9. 1942 - כיצד דגים (How to Fish)
10. 1942 - אל גאוצ'ו גופי (El Gaucho Goofy) (במקור נקרא הסרט בשם "סלודוס אמיגוס" (Saludos Amigos))
11. 1943 - רכבי הניצחון (Victory Vehicles)
12. 1944 - כיצד להיות מלח (How to Be A Sailor)
13. 1944 - כיצד לשחק גולף (How to Play Golf)
14. 1944 - כיצד לשחק כדורגל אמריקאי (How to Play Football)
15. 1945 - צרות עם נמרים (Tiger Trouble)
16. 1945 - יומן אפריקאי (African Diary)
17. 1945 - פשיטת רגל קליפורנית (Californy'er Bust)
18. 1945 - רצח הוקי (Hockey Homicide)
19. 1946 - אביר ליום אחד (A Knight For A Day)
20. 1946 - כדרור כפול (Double Dribble)
21. 1947 - פאול בציד (Foul Hunting)
22. 1948 - והם יוצאים (They're Off)
21. 1948 - הרחיצה הגדולה (The Big Wash)
23. 1949 - מחבט הטניס (Tennis Racquet)
24. 1949 - התעמלות קרקע של גופי (Goofy Gymnastics)
רשימת הסרטים בהם השתתף > שנות ה-50

26. 1950 - כיצד לרכוב על סוס (How to Ride A Horse). במקור הופיעה בסרט "הדרקון העקש"
27. 1950 - שגעון הרכב (Motor Mania)
28. 1950 - לא לזוז (Hold That Pose)
29. 1951 - אריה פגוע (Lion Down)
30. 1951 - בנה ביתך בעצמך (Home Made Home)
31. 1951 - המלחמה הקרה (Cold War)
32. 1951 - מחר מתחילים בדיאטה! (Tomorrow We Diet!)
33. 1951 - כיצד להתעשר במהירות (Get Rich Quick)
34. 1951 - אבות הם גם בני אדם (Fathers Are People)
35. 1951 - העישון אסור (No Smoking)
36. 1952 - האריה של אבא (Father´s Lion)
37. 1952 - הלו אלוהה (Hello Aloha)
38. 1952 - חברו הטוב של האדם (Man´s Best Friend)
39. 1952 - שני הרובים של גופי (Two Gun Goofy)
40. 1952 - מורים הם בני אדם (Teachers Are People)
41. 1952 - חופשה של שבועיים (Two Weeks Vacation)
42. 1952 - כיצד להיות בלש (How To Be A Detective)
43. 1953 - היום החופשי של אבא (Father's Day Off)
44. 1953 - למי עבדו השוורים (For Whom The Bull´s Toil)
45. 1953 - סוף השבוע של אבא (Father´s Week End)
46. 1953 - כיצד לרקוד (How To Dance)
47. 1953 - כיצד לישון (How To Sleep)
רשימת הסרטים בהם השתתף > שנות ה-60

48. 1961 - אקוומאניה (Aquamania)
49. 1965 - פחד מהכביש המהיר #1 (Freewayphobia #1)
50. 1965 - בעיותיו של גופי בכביש המהיר (Goofy's Freeway Troubles)
רשימת הסרטים בהם השתתף > שנות ה-80

51. 1987 - גופי: שיגעון הכדורגל (Sport Goofy in Soccermania)
רשימת הסרטים בהם השתתף > שנות ה-90 ושנות ה-2000

52. 1990 - בן המלך והעני (The Prince and the Pauper)
53. 1995 - גופי: הסרט ( A Goofy Movie)
54. 1999 - מיקי מאוס: היה היה בחג המולד (Mickey's Once Upon a Christmas)
55. 2000 - גופי הולך לקולג' (An Extremely Goofy Movie)
56. 2004 - חג המולד של מיקי מאוס (Mickey's Twice Upon a Christmas)
57. 2007 - כיצד לחבר את מערכת הקולנוע הביתי שלך (How to Hook Up Your Home Theater)